CELEX: 62008TN0563
Language: bg
Date: 2008-12-16 00:00:00
Title: Дело T-563/08: Жалба, подадена на 16 декември 2008 г.  — CM Capital Markets/СХВП — Carbon Capital Markets (CM Capital Markets)

21.2.2009   
            
            
               BG
            
            
               Официален вестник на Европейския съюз
            
            
               C 44/63
            
         Жалба, подадена на 16 декември 2008 г. — CM Capital Markets/СХВП — Carbon Capital Markets (CM Capital Markets)
   (Дело T-563/08)
   (2009/C 44/107)
   Език на жалбата: испански
   Страни
   
      Жалбоподател: CM Capital Markets Holding, SA (Мадрид, Испания) (представители: г-жа T. Villate Consonni, abogada и г-н. J. Calderón Chavero, abogado)
   
      Ответник: Служба за хармонизация във вътрешния пазар (марки и дизайни)
   
      Друга страна в производството пред апелативния състав: Carbon Capital Markets Ltd (Лондон, Обединено кралство)
   Искания на жалбоподателя
   
               —
            
            
               да се отмени решението на първи апелативен състав на СХВП от 26 септември 2008 г. по преписка R 15/2008-1 и като следствие от това — да се отхвърли оспорената марка в нейната цялост;
            
         
               —
            
            
               да се уважат исканията на жалбоподателя, и
            
         
               —
            
            
               да се осъди СХВП да заплати съдебните разноски в случай, че оспорва жалбата и неговите искания бъдат отхвърлени.
            
         Правни основания и основни доводи
   
      Заявител на марката на Общността: CARBON CAPITAL MARKETS LIMITED.
   
      Марка на Общността, предмет на спора: Словна марка „CARBON CAPITAL MARKETS“ (заявка за регистрация № 4.480.208) за услуги от клас 36.
   
      Притежател на марката или знака, на който е направено позоваване в процедурата по възражението: Жалбоподателят.
   
      Марка или знак, на която/който е направено позоваване в подкрепа на възражението: Фигуративна национална марка и фигуративна марка на Общността „CAPITAL MARKETS“ за услуги от клас 36.
   
      Решение на отдела по споровете: Отхвърля възражението.
   
      Решение на апелативния състав: Отхвърля жалбата.
   
      Изложени правни основания: Неправилно прилагане на член 8, параграф 1, буква б) от Регламент (ЕО) № 40/94 относно марката на Общността.